# สถาบันอาศรมศิลป์
สถาบันอาศรมศิลป์  เป็นสถาบันอุดมศึกษาเอกชนระดับบัณฑิตศึกษาในประเทศไทยที่ไม่แสวงหาผลกำไรhttp://arsomsilp.wordpress.com/ จัดตั้งขึ้นเมื่อวันที่ 17 ตุลาคม พ.ศ. 2549รายชื่อสถาบันอุดมศึกษา จากเว็บไซต์ สกอ. โดยมูลนิธิโรงเรียนรุ่งอรุณประกาศกระทรวงศึกษาธิการ เรื่อง การจัดตั้งสถาบันอุดมศึกษาราชกิจานุเบกษา เล่ม 123 ตอน 122ง ผู้ยื่นจดทะเบียน คือ ศาสตราจารย์ นายแพทย์ ประเวศ วะสี 

 เกี่ยวกับสถาบัน 
สถาบันอาศรมศิลป์ เป็นสถาบันอุดมศึกษาทางเลือกด้วยอุดมการณ์ที่มุ่งสร้างสรรค์กระบวนการเรียนรู้ที่ก่อให้เกิดการเปลี่ยนแปลงคุณภาพของผู้เรียนอย่างแท้จริง คือ การเรียนรู้ศาสตร์และศิลป์อย่างเป็นองค์รวม เชื่อมโยงถึงการขัดเกลาตนเองให้มีคุณค่า และพัฒนาศักยภาพการเรียนรู้สูงสุด ด้วยกระบวนการสำคัญ ๓ ด้าน คือ

 การเรียนรู้อย่างลึกซึ้ง (Deep Learning) เพื่อให้นักศึกษาเป็นผู้เรียนรู้ด้วยตนเอง (Self-Directed Learning) จนเข้าถึงคุณค่าของสิ่งแวดล้อมต่างๆ ได้
 การเรียนรู้จากการลงมือปฏิบัติจริง (Learning by doing) จากการเรียนรู้บนการ งานจริง (Work-Based Learning) ผ่านโครงงานวิจัยและบริการวิชาการต่างๆ ของสถาบันฯ
 การเรียนรู้จากการสื่อสาร (Communication based learning) เช่น การฟังอย่าง ลึกซึ้ง การสื่อสารอย่างเท่าเทียม เคารพความเป็นมนุษย์

จากกระบวนการดังกล่าว จะทำให้นักศึกษามีทักษะและทัศนคติในการเรียนรู้สู่การเปลี่ยนแปลง อันจะนำมาซึ่งการสร้างสรรค์พัฒนาคุณภาพของบุคคล และสังคมไปพร้อมกัน

 เครื่องหมายของสถาบัน 
 ตราสัญลักษณ์ประจำสถาบัน
สัญลักษณ์ของสถาบันคือภาพสะท้อนปรัชญาการศึกษาอันเป็นรากฐานทางความคิดและการปฏิบัติของบุคลากรในสถาบัน สถาบันอาศรมศิลป์ได้รับเกียรติจากท่านอังคาร กัลยาณพงศ์ ศิลปินแห่งชาติ เป็นผู้ออกแบบสัญลักษณ์ซึ่งมีลักษณะคล้ายดวงอาทิตย์กำลังหมุน โดยสัญลักษณ์ดังกล่าวมีความหมาย ดังนี้
คล้ายธรรมจักร คือดวงใจของการศึกษาไตรปิฎก คือมิ่งขวัญของพุทธธรรม	
กงล้อมีการหมุน หมายถึงปฏิธาณที่เคลื่อนไหวไปสู่การเล็งผลเลิศ ณ สัจธรรมทั้งปวงในสกลจักรวาล	
ทักษิณาวรรต หมายถึง ในระเบียบของฉัพพรรณรังสี การตรัสรู้ของพระพุทธเจ้า คือมรดกเข้าหาความจริงแท้	
แสงโค้ง ไปประสานกับจักรวาลอื่นๆคือ เสาะแสวงซึ่งความจริงอื่นๆ ในหลายวิถีทางแห่งจักรวาลต่างๆ

 สีประจำสถาบัน 

สีประจำสถาบันอาศรมศิลป์เป็นสีไทยโบราณที่มีความสอดคล้องกับความเป็น แม่สี ของสีสากล ซึ่งเป็นองค์ประกอบของการทำงานศิลปะ และเป็นพื้นฐานที่สำคัญของสถาบัน ซึ่งมุ่งเน้นการพัฒนาบุคคลผ่านกระบวนการทำงานศิลปะ สีประจำสถาบัน ประกอบด้วย 3 สี ดังต่อไปนี้

 สีครั่ง (สีแดง) แทนความหมายของ สุนทรียธรรม คือ ความขับเด่นเข้าสู่ความงาม
 สีเข (สีเหลือง) แทนความหมายของ มงคลธรรม  คือ ความอร่ามเหลืองเรืองรองของพระศาสนาที่คุ้มครองชีวิตจิตวิญญาณของผู้คน
 สีคราม (สีน้ำเงิน) แทนความหมายของ วัฒนธรรม  คือ ความหลากหลายที่เชื่อมโยงสังคมด้วยกัน

 หลักสูตร 
สถาบันอาศรมศิลป์ เปิดทำการสอนในระดับปริญญาตรี 3 หลักสูตร ปริญญาโท 2 หลักสูตร และประกาศนียบัตร 1 หลักสูตร ได้แก่

 หลักสูตรที่เปิดสอนในสถาบันอาศรมศิลป์ หลักสูตร ระดับบัณฑิต (ป.ตรี) ระดับประกาศนียบัตรบัณฑิต (ป.บัณฑิต) ระดับบัณฑิตศึกษา (ป.โท-ป.เอก)หลักสูตรศึกษาศาสตร์หลักสูตรศึกษาศาสตรบัณฑิต
สาขาวิชาการศึกษาปฐมวัย (หลักสูตร 5ปี)หลักสูตรประกาศนียบัตรบัณฑิต
 ประกาศนียบัตรบัณฑิตวิชาชีพครูหลักสูตรศึกษาศาสตรมหาบัณฑิต
 สาขาวิชาการศึกษาแบบองค์รวมหลักสูตรศิลปศาสตร์หลักสูตรศิลปศาสตรบัณฑิต
สาขาวิชาผู้ประกอบการสังคมหลักสูตรสถาปัตยกรรมศาสตร์หลักสูตรสถาปัตยกรรมศาสตรบัณฑิต
สาขาวิชาสถาปัตยกรรม (หลักสูตร 5ปี)หลักสูตรสถาปัตยกรรมศาสตรมหาบัณฑิต
 สาขาสถาปัตยกรรมเพื่อชุมชนและสิ่งแวดล้อม
นอกจากนี้นักศึกษาทุกคนจะต้องได้เรียนวิชาพื้นฐาน 4 วิชา คือ วิชามงคลชีวิต วิชาธรรมชาติวิจักษณ์ วิชาการศึกษาชุมชนและสาระสัญจร และวิชาการดูแลสุขภาพองค์รวม

 ทำเนียบอธิการบดี 
 <span style="color:White">    สถาบันอาศรมศิลป์  อธิการบดี  วาระการดำรงตำแหน่ง 1. รองศาสตราจารย์ ดร.วีระ สัจกุล 17 ตุลาคม พ.ศ. 2549 - 17 ตุลาคม  พ.ศ. 2556  2. รองศาสตราจารย์ ดร.ประภาภัทร นิยม 17 ตุลาคม พ.ศ. 2556 - ปัจจุบัน 

 พิธีประสาทปริญญาบัตร 
 <span style="color:White">    พิธีประสาทปริญญาบัตรสถาบันอาศรมศิลป์  ครั้งที่  สถานที่  วันที่  ปีการศึกษา  ประธานในพิธี 1 อาคารไม้ไผ่ สถาบันอาศรมศิลป์ เขตบางขุนเทียน กรุงเทพมหานคร 17 ตุลาคม 2556 2555 ศาสตราจารย์ระพี สาคริก 2 อาคารกีฬาใหม่ โรงเรียนรุ่งอรุณ เขตบางขุนเทียน กรุงเทพมหานคร 8 พฤศจิกายน 2560 2556 - 2559 ศาสตราจารย์นายแพทย์วิจารณ์ พานิช 3 อาคารกีฬาใหม่ โรงเรียนรุ่งอรุณ 27 พฤศจิกายน 2562 2560-2561 ศาสตราจารย์นายแพทย์วิจารณ์ พานิช 4 ห้องประชุม ชั้น ๕ อาคารรพินทร สถาบันอาศรมศิลป์ เขตบางขุนเทียน กรุงเทพมหานคร 3 พฤศจิกายน 2565 2562-2564 ศาสตราจารย์นายแพทย์วิจารณ์ พานิช